

**"Б" корпусы мемлекеттік әкімшілік қызметшілерінің қызметін бағалаудың әдістемесін бекіту туралы**

***Күшін жойған***

Маңғыстау облысы Ақтау қаласы әкімдігінің 2016 жылғы 30 наурыздағы № 548 қаулысы. Маңғыстау облысы Әділет департаментінде 2016 жылғы 05 мамырда № 3040 болып тіркелді. Күші жойылды - Маңғыстау облысы Ақтау қаласы әкімдігінің 2017 жылғы 9 наурыздағы № 467 қаулысымен

      Ескерту. Күші жойылды – Маңғыстау облысы Ақтау қаласы әкімдігінің 09.03.2017 № 467 қаулысымен (жарияланған күнінен кейін күнтізбелік он күн өткен соң қолданысқа енгізіледі).  
      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.  
      "Қазақстан Республикасындағы жергілікті мемлекеттік басқару және өзін-өзі басқару туралы" 2001 жылғы 23 қаңтардағы Қазақстан Республикасының Заңына және "Мемлекеттік әкімшілік қызметшілердің қызметін бағалаудың кейбір мәселелері туралы" 2015 жылғы 29 желтоқсандағы № 13 Қазақстан Республикасының Мемлекеттік қызмет істері министрінің бұйрығына (нормативтік құқықтық актілерді мемлекеттік тіркеу Тізілімінде № 12705 болып тіркелген) сәйкес, Ақтау қаласының әкімдігі **ҚАУЛЫ ЕТЕДІ:**  
      1. Қоса беріліп отырған "Ақтау қаласы әкімінің аппараты" мемлекеттік мекемесінің және жергілікті бюджеттен қаржыландырылатын қалалық атқарушы органдардың "Б" корпусы мемлекеттік әкімшілік қызметшілерінің қызметін бағалаудың әдістемесі бекітілсін.  
      2. "Ақтау қаласы әкімінің аппараты" мемлекеттік мекемесі (Е. Төретаев) осы қаулының Маңғыстау облысының әділет департаментінде мемлекеттік тіркелуін, оның "Әділет" ақпараттық-құқықтық жүйесінде орналастыруын және бұқаралық ақпарат құралдарында ресми жариялануын қамтамасыз етсін;  
      осы қаулыдан туындайтын өзге де шараларды қабылдасын.  
      3. Осы қаулының орындалуын бақылау Ақтау қаласы әкімінің аппарат басшысының міндетін атқарушы Е. Төретаевқа жүктелсін.  
      4.Осы қаулы әділет органдарында мемлекеттік тіркелген күнінен бастап күшіне енеді және ол ағашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қала әкімі* | *С.Трұмов* |

|  |  |
| --- | --- |
|  | Ақтау қаласы әкімдігінің 2016 жылғы "30" наурыздағы № 548 қаулысымен бекітілген |

**"Ақтау қаласы әкімінің аппараты" мемлекеттік мекемесінің және жергілікті бюджеттен қаржыландырылатын қалалық атқарушы органдардың "Б" корпусы мемлекеттік әкімшілік қызметшілерінің қызметін бағалаудың әдістемесі 1. Жалпы ережелер**

      1. Осы "Ақтау қаласы әкімінің аппараты" мемлекеттік мекемесінің және жергілікті бюджеттен қаржыландырылатын қалалық атқарушы органдардың "Б" корпусы мемлекеттік әкімшілік қызметшілерінің қызметін бағалаудың әдістемесі (бұдан әрі- Әдістеме) "Қазақстан Республикасының мемлекеттік қызметі туралы" 2015 жылғы 23 қарашадағы Қазақстан Республикасының Заңының 33 бабының 5 тармағына сәйкес әзірленді және "Ақтау қаласы әкімінің аппараты" мемлекеттік мекемесінің және жергілікті бюджеттен қаржыландырылатын қалалық атқарушы органдардың "Б" корпусы мемлекеттік әкімшілік қызметшілерінің (бұдан әрі – "Б" корпусы қызметшілері) қызметін бағалау алгоритмін айқындайды.  
      2. "Б" корпусы қызметшілерінің қызметін бағалау (бұдан әрі – бағалау) олардың жұмыс тиімділігі мен сапасын анықтау үшін жүргізіледі.  
      3. Бағалау "Б" корпусы қызметшісінің атқаратын лауазымындағы қызметінің нәтижелері бойынша:  
      1) тоқсан қорытындысы бойынша (тоқсандық бағалау) – есептік тоқсаннан кейінгі айдың онынан кешіктірмей (бағалануы оныншы желтоқсаннан кеш емес өткізілетін төртінші тоқсанды қоспағанда);  
      2) жыл қорытындысы бойынша (жылдық бағалау) – бағаланып жатқан жылдың жиырма бесінші желтоқсанынан кешіктірмей жүргізіледі.  
      "Б" корпусының қызметшісін бағалау егер, бағалау кезеңінде нақты лауазымда орналасу мерзімі үш айдан кем болған жағдайда өткізілмейді.  
      Әлеуметтік демалыстағы "Б" корпусының қызметшілері бағалауды жұмысқа шыққаннан кейін осы Әдістеменің осы тармағында көрсетілген мерзімде өтеді.  
      4. Тоқсандық бағалауды тікелей басшы жүргізеді және "Б" корпусы қызметшісінің лауазымдық міндеттерді орындауын бағалауға негізделеді.  
      "Б" корпусы қызметшісінің тікелей басшысы өзінің лауазымдық нұсқаулығына сәйкес бағынатын тұлға болып табылады.  
      Жергілікті бюджеттен қаржыландырылатын қалалық атқарушы органдардың басшыларын бағалауды қала әкімі не уәкілдік берілген оның орынбасарларының бірі жүргізеді.  
      5. Жылдық бағалау:  
      1) "Б" корпусы қызметшісінің есептік тоқсандардағы орта бағасынан;  
      2) "Б" корпусы қызметшісінің жеке жұмыс жоспарын орындау бағасынан;  
      3) айналмалы бағалаудан құралады.  
      6. "Б" корпусы қызметшісін мемлекеттік лауазымға тағайындау және мемлекеттік лауазымнан босату құқығы бар лауазымды тұлға "Ақтау қаласы әкімінің аппараты" мемлекеттік мекемесінің (бұдан әрі- Ақтау қаласы әкімінің аппараты) "Б" корпусы мемлекеттік әкімшілік қызметшілерінің және жергілікті бюджеттен қаржыландырылатын қалалық атқарушы органдар басшыларының қызметін бағалауды өткізу үшін жұмыс органы Ақтау қаласы әкімі аппаратының персоналды басқару қызметі болып табылатын бағалау жөніндегі комиссия құрылады.  
      "Б" корпусы қызметшісін мемлекеттік лауазымға тағайындау және мемлекеттік лауазымнан босату құқығы бар лауазымды тұлға басшыларды қоспағанда, жергілікті бюджеттен қаржыландырылатын қалалық атқарушы органдарының "Б" корпусы мемлекеттік әкімшілік қызметшілерінің қызметін бағалауды өткізу үшін жұмыс органы қалалық атқарушы органның кадр қызметі болып табылатын бағалау жөніндегі комиссия құралады.   
      7. Бағалау жөніндегі комиссияның мәжілісі, егер оған оның құрамының кемінде үштен екісі қатысқан болса, өкілетті болып есептеледі. Бағалау жөніндегі комиссияның орнында болмаған төрағасын не мүшесін алмастыру бағалау жөніндегі комиссияны құру туралы бұйрыққа өзгертулер енгізу арқылы уәкілетті тұлғаның шешімі бойынша жүзеге асырылады.  
      8. Бағалау жөніндегі комиссияның шешімі ашық дауыс беру арқылы қабылданады.  
      9. Дауыс беру нәтижелері Бағалау жөніндегі комиссия мүшелерінің көпшілік дауысымен айқындалады. Дауыс саны тең болған жағдайда, комиссия төрағасының дауысы шешуші болып табылады.  
      Ақтау қаласы әкімінің аппаратында құрылған бағалау жөніндегі комиссияның хатшысы Ақтау қаласы әкімі аппаратының персоналды басқару қызметінің қызметкері болып табылады. Комиссия хатшысы дауыс беруге қатыспайды.

**2. Жұмыстың жеке жоспарын құрастыру**

      10. "Б" корпусы қызметшісі жұмысының жеке жоспары "Б" корпусы қызметшісімен және оның тікелей басшысымен бірлесіп келесі жылдың бірінші қаңтарынан кешіктірмей осы Әдістемеге 1 қосымшаға сәйкес нысан бойынша жасалады.  
      11. "Б" корпусының қызметшісін лауазымға осы Әдістеменің 10 тармағында көрсетілген мерзім өткеннен кейін тағайындалған жағдайда, атқаратын лауазымдағы "Б" корпусы қызметшісі жұмысының жеке жоспары оны лауазымға тағайындаған күннен бастап он жұмыс күні ішінде жасалады.  
      12. "Б" корпусының қызметшісі жұмысының жеке жоспарында:  
      1) "Б" корпусының қызметшісі туралы дербес деректерді (тегі, аты, әкесінің аты (болған жағдайда), атқаратын лауазымы, "Б" корпусы қызметшісінің құрылымдық бөлімшесінің атауы);  
      2) Ақтау қаласы әкімінің аппараты, қалалық атқарушы органның стратегиялық мақсаттарына (мақсаттарына) жетуге бағытталған, олар болмаған жағдайда оның функционалдық міндеттері тұрғысынан "Б" корпусы қызметшісінің жұмыс іс-шараларының атауынан тұрады.  
      Іс-шаралар қолжетімді іске асатын "Б" корпусы қызметшісі жұмысының функционалды бағытымен байланысады, нақты аяқтау нысанына ие болады.  
      Іс-шаралардың саны мен күрделілігі Ақтау қаласы әкімінің аппараты, қалалық атқарушы орган бойынша салыстырумен анықталады.  
       3) "Б" корпусы қызметшісінің және оның тікелей басшысының қолдары, жеке жоспарға қол қою күнін қамтиды.  
      13. Жеке жоспар екі данада жасалады. Бір дана Ақтау қаласы әкімі аппаратының персоналды басқару қызметіне беріледі. Екінші дана "Б" корпусы қызметшісінің құрылымдық бөлімше басшысында болады.

**3. Бағалауды жүргізуге дайындық**

      14. Ақтау қаласы әкімі аппаратының персоналды басқару қызметі Бағалау бойынша комиссия төрағасының келісімі бойынша бағалауды өткізу кестесін қалыптастырады.  
      Ақтау қаласы әкімі аппаратының персоналды басқару қызметі бағалауға жататын "Б" корпусы қызметшісін және бағалауды жүзеге асыратын тұлғаларды бағалаудың өткізілуі туралы уақытылы хабардар етуді қамтамасыз етеді және оларға бағалау парақтарын толтыру үшін жібереді.

**4. Лауазымдық міндеттерді орындауды бағалау**

      15. Лауазымдық міндеттерді орындауды бағалау негізгі, көтермелеу және айыппұл баллдарынан құралады.  
      16. Негізгі баллдар 100 балл деңгейінде белгіленеді.  
      17. Көтермелеу баллдары ағымдағы жұмыстың орташа көлемінен асатын қызмет көрсеткіштері, сондай-ақ мазмұндық және/немесе ұйымдастырушылық жағынан күрделі болып табылатын қызмет түрлері үшін қойылады.  
      18. Көтермеленетін қызмет көрсеткіштері мен түрлері Ақтау қаласы әкімінің аппаратымен, қалалық атқарушы органмен өз ерекшеліктері тұрғысынан белгіленеді және жүзеге асырылатын жұмыстың көлемі мен күрделігінің артуы тәртібімен бес деңгейлік шәкіл бойынша бөлінеді. Бұл ретте көтермеленетін қызмет көрсеткіштері мен түрлеріне Электрондық құжат айналымының бірыңғай жүйесінде және мемлекеттік органның Интернет-порталында белгіленетін де, белгіленбейтін де құжаттар мен іс-шаралар кіреді. "Б" корпусының қызметшісіне тікелей басшымен бекітілген шәкілге сәйкес әр көтермеленетін қызмет көрсеткіші мен түрі үшін "+1"-ден "+5" дейін балл беріледі.  
      19. Айыппұл баллдары орындаушылық және еңбек тәртібін бұзғаны үшін қойылады.  
       20. Әрбір орындаушылық тәртібін бұзуға:  
       1) жоғары тұрған органдардың, Ақтау қаласы әкімінің аппараты, қалалық атқарушы орган басшылығының, тікелей басшының тапсырмаларын және жеке және заңды тұлғалардың өтініштерін орындау мерзімдерін бұзу;  
      2) тапсырмаларды және жеке және заңды тұлғалардың өтініштерін сапасыз орындау жатады.  
      21. Еңбек тәртібін бұзуға:  
      1) дәлелді себепсіз жұмыста болмауы;  
      2) дәлелді себепсіз жұмысқа кешігу;  
      3) қызметшілердің қызметтік әдепті бұзуы жатады.  
      Еңбек тәртібін бұзу фактілері туралы ақпараттың қайнар көзі ретінде Ақтау қаласы әкімі аппаратының персоналды басқару қызметінен "Б" корпусы қызметшісінің тікелей басшысынан, әдеп бойынша уәкілдің құжатпен расталған мәліметтері болады.  
      22. Әрбір орындаушылық және еңбек тәртібін бұзғаны үшін "Б" корпусының қызметшісіне әр бұзу фактісі үшін "-2" мөлшерінде айыппұл баллдары қойылады.  
      23. Лауазымдық міндеттердің орындалуын бағалауды жүргізу үшін, "Б" корпусының қызметшісі тікелей басшыға осы Әдістемеге 2 қосымшаға сәйкес нысан бойынша толтырылған бағалау парағын келісу үшін жібереді.  
      24. Тікелей басшы Ақтау қаласы әкімі аппарытының персоналды басқару қызметі және әдеп бойынша уәкілдің берген "Б" корпусы қызметшісінің еңбек тәртібін бұзу фактілері туралы мәліметтерін есепке ала отырып, ондағы берілген мәліметтердің шынайылығы мәніне бағалау парағын қарастырып, оған өзгертулер (болған жағдайда) енгізеді және оны келіседі.  
      25. Тікелей басшы келіскеннен кейін, бағалау парағы "Б" корпусы қызметшісімен расталады.  
      "Б" корпусы қызметшісінің бас тартуы құжаттарды Бағалау жөніндегі комиссияның отырысына жіберу үшін кедергі бола алмайды. Бұл жағдайда Ақтау қаласы әкімі аппаратының персоналды басқару қызметінің қызметкері және "Б" корпусы қызметшісінің тікелей басшысы еркін нысанда танысудан бас тарту туралы акт жасайды.

**5. Жеке жұмыс жоспарын орындауды бағалау**

      26. Жылдық бағалауды өткізу үшін "Б" корпусының қызметшісі тікелей басшыға келісу үшін осы Әдістемеге 3 қосымшаға сәйкес нысан бойынша толтырылған бағалау парағын жолдайды.  
      27. Тікелей басшы ондағы мәліметтердің шынайылығы мәнісіне бағалау парағын қарастырып, оған түзету енгізеді (болған жағдайда) және оған келісім береді.   
      28. Тікелей басшымен келіскеннен кейін бағалау парағын "Б" корпусының қызметшісі растайды.  
      "Б" корпусы қызметшісінің бас тартуы құжаттарды Бағалау жөніндегі комиссияның отырысына жіберуге кедергі бола алмайды. Бұл жағдайда Ақтау қаласы әкімі аппаратының персоналды басқару қызметінің қызметкері және "Б" корпусы қызметшісінің тікелей басшысы танысудан бас тарту туралы еркін нысанда акт жасайды.

**6. Айналмалы бағалау**

      29. Айналмалы бағалау:  
      1) тікелей басшыны;  
      2) "Б" корпусы қызметшісіне бағыныштыларды;  
      3) ал бағыныштылар болмаған жағдайда – "Б" корпусының қызметшісі жұмыс істейтін құрылымдық бөлімшеде лауазымдарды атқаратын тұлғаларды (олар болған жағдайда) бағалау болып табылады.  
       30. Осы Әдістеменің 29 тармағының 2) және 3) тармақшаларында көрсетілген адамдардың тізбесін (үштен аспайтын) "Б" корпусы қызметшісінің лауазымдық міндеттері және қызметтік өзара іс-қимылы тұрғысынан Ақтау қаласы әкімі аппаратының персоналды басқару қызметі бағалау жүргізуден бұрын бір айдан кешіктірмей анықталады.  
      31. Осы Әдістеменің 29 тармағында көрсетілген тұлғалар осы Әдістеменің 4 қосымшасына сәйкес нысанда айналмалы бағалау парағын толтырады.  
       32. Толтырылған бағалау парақтары оларды алған күннен екі жұмыс күні ішінде Ақтау қаласы әкімі аппаратының персоналды басқару қызметіне жіберіледі.  
      33. Ақтау қаласы әкімі аппаратының персоналды басқару қызметі айналмалы бағалаудың орташа мәнін есептеуді жүзеге асырады.  
      34. Айналмалы бағалау жасырын түрде жүргізіледі.

**7. Қорытынды баға**

      35. "Б" корпусы қызметшісінің тікелей басшысы тоқсандық қорытынды бағасын мынадай формула бойынша есептейді:



                        



 – тоқсандық баға;  
      a – көтермелеу баллдары;  
      в – айыппұл баллдары.  
      36. Тоқсандық қорытынды баға мынадай шәкіл бойынша қойылады:  
      80 баллдан төмен - "қанағаттанарлықсыз";  
      80-нен 105 баллға дейін – "қанағаттанарлық";                                
      106-дан 130 баллға дейін (қоса алғанда) – "тиімді";  
      130 баллдан астам – "өте жақсы".  
      37. Ақтау қаласы әкімі аппаратының персоналды басқару қызметі "Б" корпусы қызметшісінің жылдық қорытынды бағасын мына формула бойынша Бағалау жөніндегі комиссия отырысына дейін бес жұмыс күнінен кешіктірмей есептейді:





– жылдық баға;  
      



– есептік тоқсандардың орта бағасы (орта арифметикалық мән).  
      Бұл ретте тоқсандық бағалардың алынған орта арифметикалық мәні осы Әдістеменің 37 тармағында көрсетілген шәкілді есепке ала отырып, бес баллдық бағалар жүйесіне келтіріледі, атап айтқанда:  
       "қанағаттанарлықсыз" мәнге (80 баллдан төмен) – 2 балл;  
       "қанағаттанарлық" мәнге (80-нен 105 баллға дейін) – 3 балл;  
       "тиімді" мәнге (106-дан 130 баллға (қоса алғанда) дейін) – 4 балл;  
      "өте жақсы" мәнге (130 баллдан астам) – 5 балл;



 – жеке жұмыс жоспарын орындау бағасы (орта арифметикалық мән);



 – айналмалы бағалау (орта арифметикалық мән).  
      38. Жылдың қорытынды бағасы мынадай шәкіл бойынша қойылады:  
      3 баллдан төмен – "қанағаттанарлықсыз";  
      3 баллдан бастап 4 баллға дейін – "қанағаттанарлық;  
      4 баллдан бастап 5 балға дейін – "тиімді";  
      5 балл – "өте жақсы".

**8. Комиссияның бағалау нәтижелерін қарауы**

      39. Ақтау қаласы әкімі аппаратының персоналды басқару қызметі Комиссия төрағасымен келісілген кестеге сәйкес бағалау нәтижелерін қарау бойынша Комиссияның отырысын өткізуді қамтамасыз етеді.  
      Ақтау қаласы әкімі аппаратының персоналды басқару қызметі Комиссияның отырысына мынадай құжаттарды:  
      1) толтырылған бағалау парақтарын;  
      2) толтырылған айналмалы бағалау парағын (жылдық бағалау үшін);  
      3) "Б" корпусы қызметшісінің лауазымдық нұсқаулығын;  
      4) осы Әдістемеге 5 қосымшаға сәйкес нысан бойынша Комиссия отырысы хаттамасының жобасын тапсырады.  
      40. Комиссия бағалау нәтижелерін қарастырады және мына шешімдердің бірін қабылдайды:  
      1) бағалау нәтижелерін бекітеді;  
      2) бағалау нәтижелерін қайта қарайды.  
      Бағалау нәтижелерін қайта қарау туралы шешім қабылдаған жағдайда Комиссия хаттамада тиісті түсіндірмемен келесі жағдайларда бағаны түзетеді:  
      1) егер "Б" корпусы қызметшісінің қызмет тиімділігі бағалау нәтижесінен көп болса. Бұл ретте "Б" корпусы қызметшісінің қызмет нәтижесіне құжаттамалық растау беріледі;  
      2) Ақтау қаласы әкімі аппаратының персоналды басқару қызметі "Б" корпусы қызметшісін бағалау нәтижесін есептеу кезінде қате жіберілген кезде.  
      41. Ақтау қаласы әкімі аппаратының персоналды басқару қызметі бағалау нәтижелерімен ол аяқталған күннен бастап екі жұмыс күні ішінде "Б" корпусының қызметшісін таныстырады.  
      "Б" корпусының қызметшісін бағалау нәтижелерімен таныстыру жазбаша немесе электронды нысанда жүргізіледі.  
      "Б" корпусы қызметшісінің танысудан бас тартуы бағалау нәтижелерін оның қызметтік тізіміне енгізуге кедергі бола алмайды. Бұл жағдайда Ақтау қаласы әкімі аппаратының персоналды басқару қызметінің қызметкері танысудан бас тарту туралы еркін түрде акт жасайды.  
      42. Осы Әдістеменің 40 тармағында көрсетілген құжаттар, сондай-ақ комиссия отырысының қол қойылған хаттамасы Ақтау қаласы әкімі аппаратының персоналды басқару қызметінде сақталады.

**9. Бағалау нәтижелеріне шағымдану**

      43. Комиссия шешіміне "Б" корпусы қызметшісінің мемлекеттік қызмет істері жөніндегі уәкілетті органға немесе оның аумақтық департаментіне шағымдануы шешім шыққан күннен бастап он жұмыс күні ішінде жүзеге асырылады.  
      44. Мемлекеттік қызмет істері жөніндегі уәкілетті орган немесе оның аумақтық департаменті "Б" корпусы қызметшісінен шағым түскен күнінен бастап он жұмыс күні ішінде шағымды қарайды және бұзушылықтар анықталған жағдайда, Ақтау қаласы әкімінің аппарытына, қалалық атқарушы органға Комиссия шешімінің күшін жою туралы ұсыныс жасайды.  
      45. Қабылданған шешім туралы ақпаратты Ақтау қаласы әкімінің аппараты екі апта ішінде мемлекеттік қызмет істері жөніндегі уәкілетті органға немесе оның аумақтық департаментіне береді.  
      46. "Б" корпусы қызметшісінің бағалау нәтижелеріне сотта шағымдануға құқығы бар.

**10. Бағалау нәтижелері бойынша шешім қабылдау**

      47. Бағалау нәтижелері бонус төлеу және оқыту бойынша шешім қабылдауға негіз болып табылады.  
      48. Бонустар "өте жақсы" және "тиімді" бағалау нәтижелері бар "Б" корпусы қызметшілеріне төленеді.  
      49. "Б" корпусының қызметшісін оқыту (біліктілігін арттыру) жылдық бағалаудың қорытындылары бойынша "Б" корпусы қызметшісінің қанағаттанарлықсыз болып танылған қызмет бағыты бойынша жүргізіледі.  
      "Б" корпусының қызметшісі Комиссия оның қызметін жылдық бағалаудың нәтижелерін бекіткеннен кейін үш ай ішінде біліктілігін арттыру курстарына жіберіледі.  
      50. "Қанағаттанарлықсыз" баға алған "Б" корпусының қызметшісі мемлекеттік әкімшілік лауазымға алғаш рет қабылданған тұлғаларға тәлемгер ретінде бекітілмейді.  
      51. "Б" корпусы қызметшісінің қатарынан екі жыл қорытындысы бойынша "қанағаттанарлықсыз" мәндегі бағалау нәтижесі оны лауазымында төмендетуге негіз болып табылады.  
      Кез-келген төмен тұрған бос лауазым болмаған жағдайда, "Б" корпусының қызметшісі заңнамамен белгіленген тәртіпте жұмыстан шығарылады.  
      52. "Б" корпусының қызметшілерін бағалаудың нәтижелері олардың қызметтік тізімдеріне енгізіледі.

|  |  |
| --- | --- |
|  | "Ақтау қаласы әкімінің аппараты" |
|  | мемлекеттік мекемесінің және қалалық |
|  | бюджеттен қаржыландырылатын қалалық |
|  | атқарушы органдардың "Б" корпусы |
|  | мемлекеттік әкімшілік қызметшілерінің |
|  | қызметін бағалаудың әдістемесіне |
|  | 1 қосымша |
|  | Нысан |

**"Б" корпусы мемлекеттік әкімшілік қызметшісінің жеке жұмыс жоспары**

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_жыл  
      (жеке жоспар құрастырылатын кезең)  
      Қызметшінің тегі, аты, әкесінің аты (болған жағдайда):\_\_\_\_\_\_\_\_\_\_\_\_\_\_\_\_\_\_\_\_  
      Қызметшінің лауазымы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Қызметшінің құрылымдық бөлімшесінің атауы:  
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| № р/с | Шаралардың аталуы\* | Іс-шараның нәтижесі |
| 1 | Іс-шара |  |
| 2 | Іс-шара |  |
| 3 | Іс-шара |  |
| 4 | … |  |

      Ескертпе:  
      - шаралар "Ақтау қаласы әкімі аппараты" мемлекеттік мекемесінің, жергілікті бюджеттен қаржыландырылатын қалалық атқарушы органның стратегиялық мақсаттарына (мақсаттарына), олар болмаған жағдайда қызметшінің функционалдық міндеттеріне сәйкестігіне есепке ала отыра анықталады.   
      Іс-шаралардың саны мен күрделілігі "Ақтау қаласы әкімі аппараты" мемлекеттік мекемесіне, жергілікті бюджеттен қаржыландырылатын қалалық атқарушы органға сәйкес келуі тиіс.

|  |  |
| --- | --- |
| Қызметшінің  тегі, аты, әкесінің аты *(болған жағдайда)*\_\_\_\_\_\_ \_\_\_\_\_\_\_\_\_\_\_ күні \_\_\_\_\_\_\_\_\_\_\_\_\_\_\_\_\_\_\_\_\_\_\_ қолы \_\_\_\_\_\_\_\_\_\_\_\_\_\_\_\_\_\_\_\_ | Тікелей басшысының тегі, аты, әкесінің аты *(болған*   *жағдайда)* \_\_\_\_\_\_\_\_\_\_\_\_\_\_\_\_\_\_ күні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ қолы \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  | "Ақтау қаласы әкімінің аппараты" |
|  | мемлекеттік мекемесінің және қалалық бюджеттен қаржыландырылатын қалалық атқарушы органдардың "Б" корпусы мемлекеттік әкімшілік қызметшілерінің қызметін бағалаудың әдістемесіне 2 қосымша |
|  | Нысан |

**Бағалау парағы**

      \_\_\_\_\_\_\_\_\_\_\_\_\_\_\_\_\_\_\_\_\_тоқсан\_\_\_\_\_жыл  
 (бағаланатын кезең)  
      Бағаланатын қызметшінің тегі, аты, әкесінің аты (болған жағдайда): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Бағаланатын қызметшінің лауазымы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Бағаланатын қызметшінің құрылымдық бөлімшесінің атауы:  
      Лауазымдық міндеттерді орындау бағасы:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| №  р/с | Қызметшінің өзін-өзі бағалауы | | | Тікелей басшының бағалауы | | | | Ескерту |
| Көтермеленетін көрсеткіштер мен қызмет түрлері туралы мәліметтер | Орындаушылық тәртібін бұзу фактілері туралы мәліметтер | Еңбек тәртібін бұзу фактілері туралы мәліметтер | Көтермеленетін көрсеткіштер мен қызмет түрлері туралы мәліметтер | | Орындаушылық тәртібін бұзу фактілері туралы мәліметтер | Еңбек тәртібін бұзу фактілері туралы мәліметтер |  |
| 1 |  |  |  |  | |  |  |  |
| 2 |  |  |  |  | |  |  |  |
| 3 |  |  |  |  | |  |  |  |
|  | Өзін-өзі бағалау нәтижесі | | | Бағалау нәтижесі | | | |  |
| Қызметшінің  тегі, аты, әкесінің аты *(болған жағдайда)*\_\_\_\_\_\_\_\_\_\_\_\_\_\_\_\_\_ күні \_\_\_\_\_\_\_\_\_\_\_\_\_\_\_\_\_\_\_\_\_\_\_ қолы \_\_\_\_\_\_\_\_\_\_\_\_\_\_\_\_\_\_\_\_ | | | | | Тікелей басшысының тегі, аты, әкесінің аты *(болған*   *жағдайда)* \_\_\_\_\_\_\_\_\_\_\_\_\_\_\_\_\_\_ күні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ қолы \_\_\_\_\_\_\_\_\_\_\_\_\_\_\_\_\_\_\_\_\_\_\_\_ | | | | |

|  |  |
| --- | --- |
|  | "Ақтау қаласы әкімінің аппараты" |
|  | мемлекеттік мекемесінің және қалалық |
|  | бюджеттен қаржыландырылатын қалалық |
|  | атқарушы органдардың "Б" корпусы |
|  | мемлекеттік әкімшілік қызметшілерінің қызметін бағалаудың әдістемесіне 3-қосымша |
|  | Нысан |

**Бағалау парағы**

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ жыл  
 *(бағаланатын жыл)*  
      Бағаланатын қызметшінің тегі, аты, әкесінің аты (болған жағдайда): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Бағаланатын қызметшінің лауазымы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Бағаланатын қызметшінің құрылымдық бөлімшесінің атауы:  
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Жеке жоспарды орындау бағасы:

|  |  |  |  |  |  |
| --- | --- | --- | --- | --- | --- |
| № р/с | Аталуы | Маңызы | Қызметшінің өзін-өзі бағалау нәтижелері | Басшының бағалау нәтижелері | Ескерту |
| 1 | Іс-шара | 2-ден 5 ке дейін |  |  |  |
| 2 | Іс-шара | 2-ден 5 ке дейін |  |  |  |
| 3 | Іс-шара | 2-ден 5 ке дейін |  |  |  |
| 4 | … |  |  |  |  |

|  |  |
| --- | --- |
| Қызметшінің  тегі, аты, әкесінің аты *(болған жағдайда)*\_\_\_\_\_\_\_\_\_\_\_\_\_\_\_\_\_ күні \_\_\_\_\_\_\_\_\_\_\_\_\_\_\_\_\_\_\_\_\_\_\_ қолы \_\_\_\_\_\_\_\_\_\_\_\_\_\_\_\_\_\_\_\_ | Тікелей басшысының тегі, аты, әкесінің аты *(болған*   *жағдайда)* \_\_\_\_\_\_\_\_\_\_\_\_\_\_\_\_\_\_ күні \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ қолы \_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

|  |  |
| --- | --- |
|  | "Ақтау қаласы әкімінің аппараты" |
|  | мемлекеттік мекемесінің және қалалық бюджеттен қаржыландырылатын қалалық атқарушы органдардың "Б" корпусы мемлекеттік әкімшілік қызметшілерінің |
|  | қызметін бағалаудың әдістемесіне 4 қосымша |
|  | Нысан |

**Айналмалы бағалау нәтижелер**

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ жыл  
 (бағаланатын жыл)  
      Бағаланатын қызметшінің тегі, аты, әкесінің аты *(болған жағдайда)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Бағаланатын қызметшінің лауазымы: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Бағаланатын қызметшінің құрылымдық бөлімшесінің атауы:\_\_\_\_\_\_\_\_\_\_\_\_\_\_\_

|  |  |  |  |
| --- | --- | --- | --- |
| № р/с | Құзіреттің аталуы | Маңызы | Баға (балл) |
| Тікелей басшы | | | |
| 1. | Бастамашылығы | 2-ден 5 ке дейін |  |
| 2. | Қарым – қатынасқа қабілеті | 2-ден 5 ке дейін |  |
| 3. | Қызметтік әдепті сақтау | 2-ден 5 ке дейін |  |
|  | ЖИЫНЫ: |  | |
| Бағынышты адам | | | |
| 1. | Жұмысты жоспарлай білу | 2-ден 5 ке дейін |  |
| 2. | Жұмысқа себептей білу | 2-ден 5 ке дейін |  |
| 3. | Қызметтік әдепті сақтауы | 2-ден 5 ке дейін |  |
|  | ЖИЫНЫ: |  | |
| Әріптесі | | | |
| 1. | Командада жұмыс істей білуі | 2-ден 5 ке дейін |  |
| 2. | Қызметтік әдепті сақтауы | 2-ден 5 ке дейін |  |
|  | ЖИЫНЫ: |  | |

|  |  |
| --- | --- |
|  | "Ақтау қаласы әкімінің аппараты" |
|  | мемлекеттік мекемесінің және қалалық |
|  | бюджеттен қаржыландырылатын қалалық |
|  | атқарушы органдардың "Б" корпусы |
|  | мемлекеттік әкімшілік қызметшілерінің |
|  | қызметін бағалаудың әдістемесіне |
|  | 5 қосымша |
|  | Нысан |

**Бағалау жөніндегі комиссия отырысының хаттамасы**

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
*(мемлекеттік органның атауы)*  
       \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
(бағалау түрі: тоқсандық /жылдық және бағаланатын кезең  
(тоқсан және (немесе) жыл)  
      **Бағалау** **нәтижелері**

|  |  |  |  |  |
| --- | --- | --- | --- | --- |
| № р/с | Қызметшілердің тегі, аты, әкесінің аты  (болған жағдайда) | Бағалау нәтижелері туралы мәлімет | Бағалау нәтижелерін Комиссияның түзету (болған жағдайда) | Комиссияның  ұсыныстары |
| 1. |  |  |  |  |
| 2. |  |  |  |  |
| ... |  |  |  |  |

      Комиссия қорытындысы:  
      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
      Тексерген:  
Комиссия хатшысы: \_\_\_\_\_\_\_\_\_\_\_\_\_\_\_\_\_\_\_\_\_\_\_ Күні: \_\_\_\_\_\_\_\_\_\_\_\_\_  
      (тегі, аты, әкесінің аты (болған жағдайда), қолы)  
      Комиссия төрағасы: \_\_\_\_\_\_\_\_\_\_\_\_\_\_\_\_\_\_\_\_\_\_\_ Күні: \_\_\_\_\_\_\_\_\_\_\_\_\_  
      (тегі, аты, әкесінің аты (болған жағдайда), қолы)  
      Комиссия мүшесі: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Күні: \_\_\_\_\_\_\_\_\_\_\_\_\_  
      (тегі, аты, әкесінің аты (болған жағдайда), қолы)

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК